To je pravda. Organizácia šatníkov a móda sú moje vášne. Pri organizácii šatníkov vždy odporúčam vešať oblečenie na samostatné vešiaky a používať priehľadné boxy. Takto pri výbere oblečenia všetko vidíte a nestrácate čas hľadaním vecí, ktoré máte napríklad na jednom vešiaku.Určite do šatníka nikdy nevracať oblečenie, ktoré je potrené napríklad opraviť, či už gombík alebo zips, pančuchy, na ktorých je mini dierka (pri obliekaní bude väčšia, verte mi). Ak je na niečom fľak, nedúfať že cez noc zmizne, ale ho hneď vyčistiť alebo ak to nejde, tak nech akokoľvek milujeme tú blúzku, rozlúčiť sa s ňou a neodkladať. Takto si tvoríte sklad nenositeľného oblečenia a nie funkčný šatník. Vždy mám po ruke v šatníku odžmolkovač, kefku na textil a čistiaci lepivý valček.